cyanic-selkie/wikianc huggingface dataset:
Prosessinjohto
Prosessinjohto tarkoittaa niitä tuomioistuimen tekoja, joilla järjestetään oikeudenkäynnin suoritusta ja etenemistä, mutta ei tutkita ja ratkaista varsinaista riitakysymystä. Tuomioistuimen toiminta jakautuu siis prosessinjohtoon sekä asian tutkimiseen ja ratkaisemiseen. Prosessinjohto tapahtuu oikeusjutun käsittelyn aikana. Käsite jaetaan muodolliseen prosessinjohtoon ja aineelliseen eli materiaaliseen prosessinjohtoon.
Aineellinen prosessinjohto
Aineellinen prosessinjohto tarkoittaa tuomioistuimen toimia jutun selvittämiseksi. Sen kohteena on oikeudenkäyntiaineisto eli asianosaisten vaatimukset, vaatimusten perusteet, todistusaineisto ja normimateriaali. Vaikka asianosaisten tehtävänä on oikeudenkäyntiaineiston esittäminen, eivät he aina tee sitä riittävän perusteellisesti. Tällöin tuomioistuimen tehtäväksi jää selventävän tiedon pyytäminen. Aineellisella prosessinjohdolla voidaan myös nopeuttaa ja tehostaa oikeudenkäyntiä. Sen perussäännös on oikeudenkäymiskaaren 6:2a.2, jonka mukaan tuomioistuimen on käsiteltävä juttu perusteellisesti, mutta myös siten, ettei siihen sekoiteta juttuun kuulumattomia seikkoja.
Aineellinen prosessinjohto voidaan jaotella osiin sen kulloisenkin tavoitteen perusteella.
Prosessinjohto käytännössä
Käytännössä tuomioistuimelta edellytetään aktiivista prosessinjohtoa isyysjutuissa ja lapsen huoltoon liittyvissä asioissa. Rikosjutuissa tuomioistuimen tulee suosia puolustusta eli katsoa, että kaikki syytettyä puolustava aineisto tulee esitetyksi. Virallisen syyttäjän tehtävänä on esittää syytettä tukeva aineisto. Tuomioistuimen aktiivisuutta tarvitaan usein myös kuluttaja-asioissa ja työoikeudellisissa jutuissa sekä vahingonkorvausten kohtuullistamisessa. Aktiivinen prosessinjohto tulee suorittaa kuitenkin siten, ettei synny käsitystä tuomioistuimen puolueellisuudesta.
Ranskan Grand Prix 1956
Ranskan Grand Prix 1956 oli Formula 1 -sarjan osakilpailu, joka ajettiin 1. heinäkuuta 1956 Reims-Gueux -radalla. Kilpailun voitti Peter Collins, jolle voitto oli kauden toinen.
Tunnel of Love
Tunnel of Love on yhdysvaltalaisen laulaja-lauluntekijä Bruce Springsteenin 8. studioalbumi. Se julkaistiin vuonna 1987.
Kappaleet
Kaikki kappaleet sanoittanut ja säveltänyt Bruce Springsteen.
Asterix legioonalaisena
Asterix legioonalaisena on kymmenes Ranskassa ja kolmas Suomessa julkaistu Asterix seikkailee -albumi. Se julkaistiin vuonna 1967 Ranskassa ja vuonna 1970 Suomessa. Tarinan on kirjoittanut René Goscinny ja piirtänyt Albert Uderzo.
Tarina
Tarina alkaa Asterixin kylästä, kun Mimosa on tullut takaisin Parisiumista opiskelemasta. Obelix huomaa tämän, ihastuu välittömästi ja törmää puuhun. Akvavitix oli kyseisessä puussa keräämässä misteliä taikajuomaa varten ja alkaa huutaa Obelixille. Obelix keksii tekosyyn ja lähtee pois. Akvavitix ja Asterix jäävät pudistelemaan päitään.
Asterix pyytää Obelixia valmistamaan villisikoja, mutta Mimosa kävelee juuri Obelixin ohi, ja Obelix jää paikalleen hetkeksi muihin maailmoihinsa (koska on ihastunut Mimosaan), ja Asterix huutaa Obelixia sisälle kunnes tämä havahtuu ja tulee sisälle. Obelix ei suostu syömään kuin kaksi villisikaa ja vaikuttaa hieman surulliselta. Asterix menee kertomaan tästä kylän tietäjälle, Akvavitixille, ja tämä hämmästyy, kun Obelix söi ainoastaan 2 villisikaa kolmen sijaan. Akvavitix ja Asterix lähtevät kävelemään kylän kadulle, ja Mimosa tulee heitä vastaan. Nyt he huomaavat Obelixin seuraavan Mimosaa omissa maailmoissa pitäen käsiään kuin kantaisi hiidenkiveä. Asterix herättää Obelixin, ja tämä itsekin huomaa, ettei hänellä ollutkaan hiidenkiviä kädessä.
Akvavitix kutsuu Mimosan paikalle, ja Obelix taas kangistuu paikoilleen. Asterix esittelee Mimosan Obelixille, joka alkaa mumisemaan ja pitämään kättään kättelyasennossa luullen kättelevänsä. Hän jatkaa vielä muminaa, kunnes Akvavitix ja Asterix puhkeavat nauruun. Obelix nolostuu ja väittää vastaan, kun Asterix sanoo tämän ihastuneen Mimosaan. Asterix kehottaa Obelixia mennä tapaamaan Mimosaa, mutta hän ei kehtaa ja kaataa vahingossa bardi Trubadurixin puun. Nyt hän menee hakemaan kukkia metsästä ja tuhoaa samalla pienen roomalaisjoukon. Asterix saattaa Obelixin Mimosan luo, ja Obelix jatkaa ujosteluaan. Nyt postinkantaja tuo Mimosalle kirjeen, jossa kerrotaan hänen sulhasensa tulleen pakotetuksi mukaan roomalaiseen legioonaan. Obelix lupaa Asterixin kanssa mennä pelastamaan Tragikomixin, ja näin he menevätkin Condateen liittymään legioonaan.
Noin kymmenen sivun ajan he jatkavat sotaharjoituksia ja vastaavaa harjoittelua armeijassa, kunnes he lähtevät kävelemään Massiliaan, suureen satamakaupunkiin. He lähtevät kaleerilla Afrikkaan ja pysyttelevät roomalaisessa tukikohdassa hetken aikaa, mutta roomalaiset käyvät sisällissotaa. Asterix ja Obelix lähtevät toiseen leiriin, jonne Tragikomix on viety vangiksi, ja vapauttavat tämän. Roomalaiset jatkavat sotaa, ja Julius Caesar tulee Asterixin ja Obelixin luo kiittämään häntä siitä, että he aloittivat sisällissodan, mutta Caesarin joukko voitti. Asterix, Obelix ja Tragikomix lähtevät kaleerilla kotiinpäin ja tuhoavat matkalla yhden merirosvoaluksen. Kotikylässä Tragikomix kehuu Obelixin tekoja Mimosalle, ja Obelix ujostelee.
Tarinassa esiintyneet henkilöt
Tarinassa esiintyneet, nimeltämainitut henkilöt
Huomioitavaa tarinassa
thumb|[[Théodore Géricault|Théodore Géricault’n maalaus Medusan lautta (1819), johon tarinassa on intertekstuaalinen viittaus.]]
Viittaukset stereotypioihin
Kulttuurilliset viittaukset
Viittaus elokuvaan
Elokuvan Asterix ja Obelix vastaan Caesar juoni perustui osittain tähän tarinaan, mutta elokuvassa Asterix pyysi Obelixia liittymään armeijaan, ja Asterix menisi väliaikaisesti panttivangiksi, kunnes Obelix pelastaisi tämän jne.
Tapahtumapaikat
Gabrielle Onguéné
pienoiskuva|Gabrielle Onguéné Gabrielle Aboudi Onguéné (s. 25. helmikuuta 1989) on kamerunilainen jalkapalloilija. Hän on pelipaikaltaan hyökkääjä. Hän on kuulunut Kamerunin naisten maajoukkueeseen vuosien 2015 ja 2019 maailmanmestaruuskilpailuissa sekä vuoden 2012 olympialaisissa. MM-kisoissa 2015 hän teki kaksi maalia sekä olympialaisissa 2012 ja MM-kisoissa 2019 yhden. Hän on pelannut useita vuosia Venäjällä ja edustanut vuodesta 2017 TsSKA Moskovaa.
Sergei Prokofjev
Sergei Sergejevitš Prokofjev ( [] ; 27. huhtikuuta  (J: 15. huhtikuuta) 1891 Sontsovka, Jekaterinoslavin kuvernementti, Venäjän keisarikunta – 5. maaliskuuta 1953 Moskova, Neuvostoliitto) oli venäläinen säveltäjä. Hän on tunnettu omintakeisesta tyylistään: teoksissa on samanaikaisesti muun muassa klassisia, runollisia, ironisia ja humoristisia piirteitä.
Elämä
Prokofjev syntyi vuonna 1891 pienessä kylässä nykyisen Ukrainan alueella. Hänen äitinsä oli harrastelijapianisti, joka antoi pojalle viisivuotiaana ensimmäiset pianotunnit. Perheen ainoa lapsi oppi nopeasti musiikkia ja kiinnostui säveltämisestäkin varhain. Prokofjev aloitti opiskelut Pietarin konservatoriossa 13-vuotiaana, jossa hän opiskeli sävellystä, pianonsoittoa ja orkesterinjohtoa. Sävellysdiplomin hän suoritti vuonna 1909, pianistidiplomin 1914 soittamalla tutkinnossa ensimmäisen pianokonserttonsa.
Prokofjev muutti vuonna 1918 Yhdysvaltoihin ja palasi Neuvostoliittoon vuonna 1936. Yhdysvalloissa vietettyjen vuosien jälkeen Prokofjevin tyyli muuttui klassis-romanttiseen, lyyriseen suuntaan, mihin vaikutti Neuvostoliitossa vallalla ollut sosialistinen realismi.
Prokofjev oli elämänsä aikana kahdesti naimisissa. Hän meni vuonna 1923 naimisiin espanjalaisen laulajan Lina Lluberanin kanssa ja muutti tämän kanssa Pariisiin. Suhde päättyi 1940-luvun aikana, ja vuodesta 1948 kuolemaansa säveltäjä oli naimisissa Mira Mendelsonin kanssa. Mira Mendelson kuoli 1968 ja Lina Lontoossa vuonna 1989. Hänellä oli ainakin kaksi poikaa, Sviatoslav ja Oleg.
Prokofjev kärsi tammikuussa 1945 sydäninfarktin, jonka seurauksena hän putosi portaista ja sai pysyviä vammoja pään alueelle. Hän menehtyi aivoverenvuotoon 5. maaliskuuta 1953. Prokofjev kuoli samana päivänä kuin Josif Stalin, jonka politiikka oli rajoittanut monien neuvostoliittolaisten säveltäjien ilmaisunvapautta ja jolta Prokofjev oli saanut useita Stalinin palkintoja.
Teokset
Säveltäjän provosoiva tyyli herätti uran alkuvaiheessa sensaation. Ironia on kuitenkin vain osa hänen musiikkiaan. Klassisten piirteiden kunnioittaminen näkyy vahvasti hänen teoksissaan. Rytmit ovat loogisia, eivätkä tahtimerkinnät juurikaan vaihtele keskellä kappaleita. Säveltäjän melodiat ovat klassisen lyyrisiä, mutta sisältävät omintakeisia käänteitä. Persoonallinen piirre Prokofjevin musiikissa on hänen tapansa moduloida ja vaihtaa etumerkintää usein. Harmoniat ovat useimmiten tonaalisia, mutta sisältävät välillä runsaasti kromatiikkaa.
Prokofjevin suosituimpiin teoksiin kuuluu säveltäjän kirjoittaman lastensadun pohjalle sävelletty teos Pekka ja susi, joka on sävelletty kertojalle sekä orkesterille. Muista teoksista arvostetuimpia ovat ensimmäinen sekä varsinkin viides sinfonia, kolmas pianokonsertto ja useat pianosonaatit.
Prokofjev sävelsi ensimmäisen jousikvartettonsa h-mollissa (op. 50) Yhdysvaltain kongressin kirjaston tilauksesta vuosina 1930–1931.
Prokofjev on säveltänyt myös oman balettiversionsa Romeosta ja Juliasta. Balettia on esitetty sekä Suomen Kansallisbaletissa että vierailuesityksenä Savonlinnan oopperajuhlilla. Prokofjevin tuotantoon kuuluu yhteensä yhdeksän balettia, joista Tuhkimo kuuluu säveltäjän kuuluisimpien ja melodisimpien teosten joukkoon.
Prokofjev näytelmissä ja elokuvissa
David Pownallin näytelmä Mestariluokka (1983) kuvaa säveltäjiä Prokofjev ja Dmitri Šostakovitš Stalinin inkvisitiossa vuonna 1948. Syytösten esittämisessä Stalinia avustaa Andrei Ždanov. Näytelmässä diktaattori vaatii, että taiteilijat säveltävät puolueen linjan mukaista musiikkia, ja syyttää heidän aikaisempia teoksiaan kansanvastaisiksi.
Multian seurakunta
Historia
Multialle valmistui kirkko vuonna 1795 ja samana vuonna siitä tehtiin Keuruun seurakunnan rukoushuonekunta. Oman saarnaajan Multia sai vuonna 1798. Kappeliseurakunta Multiasta tuli vuonna 1831 ja siitä päätettiin muodostaa itsenäinen emäseurakunta vuonna 1872, tosin tämä toteutui vasta 1886.
Vuoden 2022 Multian seurakunta liitettiin takaisin Keuruun seurakuntaan.
Fransiskaanikirkko (Ljubljana)
thumb|250px|Fransiskaanikirkko
Fransiskaanikirkko on kirkkorakennus Slovenian pääkaupungissa Ljubljanassa. Se sijaitsee Prešerenin aukiolla, kaupungin keskustassa. Väritykseltään vaaleanpunainen rakennus edustaa barokin tyylisuuntaa, ja se rakennettiin vuosina 1646-1660. Kirkon julkisivu valmistui vuonna 1700, ja se rakennettiin uudelleen 1800-luvulla sekä kunnostettiin vuonna 1993. Julkisivua koristaa Neitsyt Marian patsas.
Hanna Örnmark
Kerttu Johanna Örnmark, kirjailijanimi Hanna Örnmark (28. elokuuta 1896 Tenhola – 24. toukokuuta 1969 Tenhola) oli suomalainen kirjailija.
Maavara
oikea|kehyksetön Maavaralla tarkoitetaan yleensä ajoneuvon, esimerkiksi auton, välistä tilaa maan ja ajoneuvon alimman osan välillä. Ajoneuvon riittävä maavara on oleellinen maastossa ja huonoilla teillä liikuttaessa, koska sen ansiosta ajoneuvo ei jää kiinni reitillä oleviin esteisiin tai saa vaurioita alustarakenteisiin.
Toisaalta maavaran lisääminen huonontaa ajoneuvon ajo-ominaisuuksia, koska tällöin myös painopiste nousee korkeammalle. Korkeampi painopiste aiheuttaa enemmän kallistelua kaarteissa ja lisää ajoneuvon kaatumisriskiä.
Maavaraan kiinnitetään huomiota etenkin erikoisajoneuvoissa, esimerkiksi armeijan käyttöön suunnitelluissa kuorma-autoissa ja maastoautoissa. Toisaalta myös maastoautoissa ja katumaastureissakin maavara on tyypillisesti suurempi kuin henkilöautoissa.
Autoa voi myös jälkikäteen madaltaa, jolloin maavara ja painopiste tarkoituksellisesti laskevat, ja auton ajo-ominaisuudet muuttuvat paremmiksi. Madaltaminen tapahtuu jousitusta säätämällä tai vaihtamalla.
Maastoautoissa maavaraa usein korotetaan jousitusta muuttamalla tai säätämällä auton maasto-ominaisuuksien parantamiseksi. Korottaminen on yleisesti helpointa jäykillä akseleilla ja kierrejousilla varustetuissa autoissa. Maavaraa voi lisätä myös rengaskokoa suurentamalla.
Maavaraan liittyvät läheisesti myös termit:
Rakel Linnanheimo
Lyyli Rakel Linnanheimo (oik. Rakel Tuomi, ent. Oksanen, vuoteen 1924 saakka Leino; ) oli suomalainen elokuvanäyttelijä, malli ja naamioija.
Tausta
Rakel Linnanheimo oli seitsenlapsisen perheen toiseksi nuorin. Hänen vanhempansa olivat Johan (Juho) Gustaf Leino (alk. Grönroos) ja Aksa Johanna Grönlund. Rakel syntyi Turussa, josta perhe muutti Helsinkiin vuonna 1911. Myöhemmin sisällissodan aikaan Juho Leino hankki perheelleen kesäpaikan Pornaisten Laukkoskelta. Perheen sukunimi muutettiin Linnanheimoksi vuonna 1924. Rakel Linnanheimon vanhemmat sisaret Ragnhild Peitsalo ja Elli Ylimaa olivat näyttelijöitä, ja hänen seitsemän vuotta nuorempi sisarensa Regina Linnanheimo oli suomalaisen elokuvan kulta-ajan valovoimaisimpia tähtiä. Rakel Linnanheimo tutustui 1930-luvun alussa Valentin Vaalaan ja Theodor Tugaihin (myöhemmin Teuvo Tulio), joista tuli hänen hyviä ystäviään. He viettivät paljon aikaa Kluuvikadun Fazer-kahvilassa. Myöhemmin myös Regina liittyi heidän seuraansa.
Hitsaus
Hitsausta käytetään uusien tuotteiden valmistamisessa ja erilaisten vaurioiden korjauksissa. Hitsaamalla voidaan myös päällystää kappaleita paksuilla ainekerroksilla. Tyypillisiä korjaushitsaussovelluksia ovat erilaisten repeämien ja halkeamien hitsaaminen ja valuvikojen korjaaminen. Uusia tuotteita valmistettaessa yleisiä sovelluskohteita ovat erilaisten levyjen, putkien, palkkien liitokset ja valmistus.
Rakel Linnanheimo
Tausta
Rakel Linnanheimo teki teatteridebyyttinsä seitsemänvuotiaana näytelmässä Tunturi-Eivind ja hänen vaimonsa, ja haaveili siitä lähtien näyttelijänurasta. Isä kuitenkin suhtautui lastensa teatterihaaveisiin kielteisesti. Oltuaan hetken harjoittelijana Viipurin Näyttämöllä Linnanheimo palasi Helsinkiin toiveenaan pyrkiä Suomen Näyttämöopistoon, muttei saanut isältään siihen lupaa. Sen sijaan hän alkoi työskennellä mannekiinina ja valokuvamallina, ja esiintyi viiden vuoden ajan useissa muotinäytöksissä ja lehtimainoksissa. Linnanheimo ei kuitenkaan haudannut näyttelijähaaveitaan, vaan esiintyi silloin tällöin Helsingin Kansanteatterin avustajana.
Elokuvaura
Talvella 1931 Linnanheimon isosisko Ragnhild kuoli keuhkokuumeeseen. Linnanheimo oli tuolloin kuvaamassa elokuvaa Jääkärin morsian, jossa hänellä oli pieni sivurooli. Elokuva veti häntä puoleensa ja hän alkoi esiintyä pienissä rooleissa ystävänsä Valentin Vaalan ensimmäisissä ohjaustöissä. Merkittävimmän elokuvaroolinsa Rakel Linnanheimo teki Teuvo Tulion elokuvan Laulu tulipunaisesta kukasta (1938) naispääosassa. Hän teki merkittävät sivuosat Vaalan elokuvissa Vaimoke (1936) ja Varaventtiili (1942) sekä Tulion elokuvassa Nuorena nukkunut (1937). Hänen viimeinen elokuvaesiintymisensä oli Silmät hämärässä (1952).
Hitsaus
Erilaisia metalliseoksia, kuten alumiineja, teräksiä, sekä termoplastisia muoveja voidaan hitsata. Materiaalien, kuten terästen hitsattavuus, vaihtelee eri syistä johtuen. Jotkin materiaalit kuten titaani hapettuvat hyvin helposti ja vaativat erityisen hyvän suojan ilman sisältämältä hapelta. Toisiin materiaaleihin kuten valurautaan taas syntyy vaikeasti hallittavia sisäisiä muutoksia. Materiaalin voimakas lämpölaajeneminen vaikeuttaa hitsausta useimmilla menetelmillä.
Rakel Linnanheimo
Elokuvauran jälkeen
Linnanheimo siirtyi 1950-luvun vaihteessa elokuvamaskeerauksesta toimistotöihin lankonsa omistamaan Merikiito Oy:hyn. Myöhemmin hänen Regina-siskonsa aloitti kielenkääntäjänä ja työskenteli Yleisradiossa vuodesta 1963 alkaen. Rakel Linnanheimo toimi käännöstekstien oikolukijana eläkevuosinaan. Hän ja Regina Linnanheimo jäivät suurperheestä viimeisiksi, ja eläkkeelle jäätyään siskokset tekivät paljon ulkomaanmatkoja. Molempien suosikkikohde oli Italia. He myös viettivät Pornaisten huvilalla kesiä kahdestaan.
Yksityiselämä
Rakel Linnanheimo alkoi seurustella Kaarlo ”Kille” Oksasen kanssa Nuorena nukkuneen kuvausten aikoihin. He olivat pääparina elokuvassa Laulu tulipunaisesta kukasta vuonna 1938. Pari avioitui ennen jatkosotaa helmikuussa 1941, mutta vain viisi kuukautta myöhemmin Oksanen joutui rintamalle ja kaatui saman vuoden lokakuussa. Vuonna 1944 Linnanheimo avioitui näyttelijä Rauli Tuomen kanssa. Liitto päättyi vuonna 1949 Tuomen itsemurhaan henkisten sotavammojen seurauksena.
Rakel Linnanheimo kuoli Helsingissä 95-vuotiaana 11. huhtikuuta 2004. Hänet on haudattu Linnanheimojen sukuhautaan Pornaisiin.
Vararahasto
Vararahasto tarkoittaa kirjanpidossa tietyissä suomalaisissa yhtiöissä olevaa oman pääoman erää. Vararahasto vaihtelee yhtiömuodoittain.
Osakeyhtiön vararahasto
Suomalaisessa osakeyhtiössä vararahasto on sidottua omaa pääomaa. Vararahastoa ei voi enää nykyisin perustaa tai kartuttaa.
Saksan naisten jalkapallomaajoukkue
Saksan naisten jalkapallomaajoukkue on Saksan naisten edustusjoukkue jalkapallossa. Se toimii Saksan jalkapalloliiton alaisuudessa. Saksa on vuoden 2016 olympiavoittaja ja kaksinkertainen maailmanmestari, ja se on voittanut kuusi peräkkäistä Euroopan-mestaruutta ja yhteensä kahdeksan. Saksa on toistaiseksi ainoa maa, joka on voittanut jalkapallon maailmanmestaruuden ja maanosan mestaruuden sekä miesten että naisten puolella.
Vararahasto
Osakeyhtiön vararahasto
Vararahasto on voinut syntyä vanhan osakeyhtiölain aikana, kun yhtiön osakkeista on osakeannissa maksettu niiden nimellisarvoa korkeampi hinta. Vararahasto on voinut kertyä myös yhtiöjärjestyksen määräyksen takia. Yhtiöjärjestyksessä voidaan määrätä voittovaroille jakorajoitteita siten, että tietty osa voitosta on siirrettävä vararahastoon.
Äkäsjärvi
Äkäsjärvi on järvi Muoniossa. Se sijaitsee Jerisjärven eteläpuolella. Se laskee Äkäsjokea pitkin Muonionjokeen. Sen pinta-ala on 13 neliökilometriä.
Hitsaus
Hitsauksen historiaa
Jo muinaisten egyptiläisten haudoista on löydetty esineitä ja astioita, joiden osia on liitetty toisiinsa hopeajuotoksella. Nämä juotokset ovat ensimmäisiä tunnettuja metallien yhteenliitoksia. Myös hitsaus on vanha liitosmenetelmä. On muun muassa löydetty miekkoja, joiden kovempi teräosa on liitetty ahjohitsauksella pehmeämpään runko-osaan. 1800-luvulla kehitettiin muunkinlaista liittämistä; venäläinen Nikolai Bernados kehitti vuonna 1882 niin kutsutun hiilikaarihitsauksen, jossa kahden elektrodin välille synnytetyn valokaaren avulla saatiin metalli sulamaan liitosta varten. Menetelmää käytettiin kappaleiden liittämiseen niittaamisen ohella. 1900-luvulla on kehitetty menetelmät, jotka ovat johtaneet nykyaikaisen hitsauksen kehittymiseen.
Saksan naisten jalkapallomaajoukkue
Saksa voitti MM-kilpailujen loppuottelussa vuonna 2003 Ruotsin kultaisella maalilla 2–1 ja vuonna 2007 Brasilian 2–0. Vuonna 1995 se hävisi loppuottelussa Norjalle 0–2 ja vuonna 1991 pronssiottelussa Ruotsille 0–4. Vuoden 1999 MM-kisoissa Saksa hävisi puolivälierissä Yhdysvalloille ja vuoden 2011 kotikisoissaan Japanille. Vuonna 2015 Saksa hävisi pronssiottelussa Englannille 0–1 ja sijoittui neljänneksi.
Vuoden 2019 MM-kilpailuissa Saksa voitti alkulohkossa Kiinan 1–0, Espanjan 1–0 ja Etelä-Afrikan 4–0. Saksa pääsi lohkovoittajana neljännesvälieriin, joissa se voitti Espanjan 3–0. Puolivälierissä Saksa hävisi Ruotsille 1–2. Saksan paras maalitekijä oli kolme maalia tehnyt Sara Däbritz. Joukkuetta valmensi Martina Voss-Tecklenburg.
EM-kilpailujen loppuottelussa Saksa voitti vuonna 1989 Norjan 4–1, vuonna 1991 Norjan jatkoajalla 3–1, vuonna 1995 Ruotsin 3–2, vuonna 1997 Italian 2–0, vuonna 2001 Ruotsin kultaisella maalilla 1–0, vuonna 2005 Norjan 3–1, vuonna 2009 Englannin 6–2 ja vuonna 2013 Norjan 1–0 kärsittyään Norjalle alkulohkossa ensimmäisen EM-kisaottelutappionsa sitten vuoden 1993. Vuoden 1993 EM-kilpailuissa Saksa pelasi välierissä Italian kanssa tasan jatkoajan jälkeen 1–1, mutta hävisi rangaistuspotkukilpailun 3-4 ja putosi loppuottelusta. Pronssiottelun Saksa hävisi Tanskalle 1–3, mikä oli Saksan edellinen EM-lopputurnaustappio ennen vuotta 2013. EM-kilpailuissa 2017 Saksa jäi ensi kertaa EM-lopputurnauksessa välierien ulkopuolelle, kun se hävisi puolivälierissä Tanskalle 1–2. EM-kilpailuissa 2022 Saksa sijoittui hopealle hävittyään loppuottelussa Englannille jatkoajalla 1–2.
Euroopan-mestaruuskilpailut
Saksa karsiutui naisten EM-kisoista 1984 ja 1987, mutta sen jälkeen maa on voittanut kahdeksan mestaruutta, joista kuusi peräkkäin.
Tilastoja
{|
Eniten otteluita
''Aktiiviset pelaajat lihavoitu. Tilastot päivitetty 19. syyskuuta 2019 asti.''
Vararahasto
Osakeyhtiön vararahasto
Osakeyhtiön vararahastoa voi käyttää tappioiden kattamiseen ja osakepääoman korottamiseen. Tällöin rahasto pienenee. Jos vararahastoa alennetaan muuten, siitä on kuulutettava yhtiön velkojille.
Silvola (Kerimäki)
Silvola on kylä Kerimäellä Savonlinnassa. Silvolaan on Savonlinnan keskustasta (kauppatorilta) maanteitse noin 14 kilometriä ja Kerimäen kirkonkylään noin 13 kilometriä.
Anttolaan on noin kolme kilometriä. Lähin peruskoulu on Anttolan koulu.
thumb|[[Kerimäen rautatieasema tunnettiin alkujaan Silvolan asemana. Nykyään rakennus on yksityisomistuksessa.]] Silvolassa sijaitsee Kerimäen rautatieasema. Kerimäen kunta muutti aiemman Silvolan rautatieaseman nimen Kerimäen rautatieasemaksi. Nykyään rakennus on yksityiskäytössä. Silvolassa on toiminut kauppa 1970-luvulle asti.
Vararahasto
Osakeyhtiön vararahasto
Myös asunto-osakeyhtiössä voi olla vanha, ennen vuotta 1992 syntynyt vararahasto.
Osuuskunnan vararahasto
Suomalaisen osuuskunta voi kerryttää sääntömääräistä vararahastoa ylijäämistään. Lakisääteinen vararahasto poistui lainsäädännöstä 1.7.2019.
Jos osuuskunnan jäseniltä peritään liittyessä liittymismaksu, jota ei palauteta kun jäsen eroaa osuuskunnasta, liittymismaksu kirjataan hyvän kirjanpitotavan mukaisesti vararahaston lisäykseksi.
Aikaisemmassa lainsäädännössä osuuskunnan vararahastoa sai alentaa seuraavista syistä: alijäämän kattaminen, varojen jakaminen, rahojen siirto vararahastosta vapaan oman pääoman rahastoon tai osuuspääomaan tai osakepääomaan.
Hitsaus
Sulahitsaus
Sulahitsausmenetelmissä lisä- ja perusaine sulavat ja liittyvät toisiinsa sulana ja jähmettyvät jäähtyessään lopulliseen muotoonsa. Hitsisulan synnyttämiseen tarvittava lämpö tuotetaan valokaaren, kaasuliekin tai kemiallisen reaktion avulla. Sulahitsausprosesseissa hitsataan lähes aina käyttäen lisäainetta, joka täyttää hitsausrailon yhdessä railon reunoilta sulaneen perusaineen kanssa.
Kaarihitsaus
Kaarihitsaus menetelmiä ovat MIG/MAG-, TIG-, puikko-, plasma-, jauhekaari- ja kaasukaarimuottihitsaus. Kaarihitsauksen etuja ovat menetelmästä riippuen laitteiston edullisuus, saatavuus ja siirrettävyys. Kaarihitsauksella voidaan hitsata kaikkia tärkeimpiä metalleja. Kaarihitsauksella saavutetaan suhteellisen pieni lämmöntuonti ja kapea hitsi.
Sädehitsaus
Sädehitsaus tarkoittaa suurienergiaisen säteen synnyttämän lämmön avulla tehtävää hitsausta. Hitsauksessa käytetään elektronisuihkua tai lasersäteitä. Näiden hitsausmenetelmien etuina on pieni lämmöntuonti ja siten vähäiset hitsausjännitykset ja muodonmuutokset. Toisaalta kapeaksi muodostuva hitsi vaatii tarkkaa railonvalmistusta ja säteen suuntausta ja lisäksi sädehitsaukseen tarvittavat laitteet ovat kalliita. Tavanomaisen ainoastaan sulattavan hitsauksen lisäksi hitsausta voidaan tehdä lävistävänä hitsauksena, säteen avulla saavutettavan suuren energiatiheyden ansiosta. Lävistävän hitsauksen avulla voidaan hitsata suuria ainevahvuuksia railon kuitenkin pysyessä kapeana. Erityisesti elektronisuihkuhitsauksella päästään suureen tunkeumaan. Sädehitsaus tapahtuu käytännössä aina tietokoneohjatuilla laitteilla ja hitsaustilan ympärillä on suojukset, jotka estävät säteiden pääsyn työympäristöön.
Kaasuhitsaus
Kaasuhitsauksessa tarvitaan kaasupulloja, paineensäätimet, takaisku- ja takatulisuojat, letkut, hitsauspilli ja lisäainelankaa sekä asian mukaiset suojavarusteet.
Termiittihitsaus
Termiittihitsausta käytetään vielä nykyisinkin ratakiskoja toisiinsa liitettäessä. Termiittihitsaus kuuluu valusulahitsausmenetelmiin, jossa liitettävät osat valetaan kiinni toisiinsa. Menetelmässä sekoitetaan rautaoksidia (hematiittia) ja alumiinijauhetta toisiinsa ja seos sytytetään. Reaktio kestää 15–25 sekuntia, jonka jälkeen tuloksena on sulaa terästä, jota suojaa sula alumiinikuona. Reaktio tapahtuu hitsausrailossa, jonka kyljet sulavat osaksi hitsiä. Jotta varmistutaan sulan ja perusaineen (tässä kiskojen päät) yhtenäisestä liitoksesta, esilämmitetään perusaine hitsin läheltä n. 1 000 °C:een.
Vastushitsaus
Vastushitsauksessa sähkövirta johdetaan kahden elektrodin avulla liitettävän kohdan läpi. Liitettävät kappaleet kuumenevat ja ne puristetaan voimakkaasti toisiaan vasten liitoskohdasta. Liittyminen tapahtuu liitoskohtien ollessa tahdasmaisessa tilassa. Vastushitsausta käytetään useimmiten ohutlevyjen hitsauksessa. Vastushitsauksen avulla on nopeaa ja vaivatonta liittää esim. auton korin tai sähkölaitteiden runkojen ohutlevyosia yhteen. Vastushitsausmenetelmiä ovat piste-, käsnä-, kiekko-, leimu- ja tyssähitsaus.
Ahjohitsaus
Ahjohitsaus tunnetaan myös nimellä pajahitsaus. Se on vanhin tunnettu hitsausmenetelmä. Ahjohitsauksessa metallikappaleet kuumennetaan ahjossa ja taotaan yhteen. Hitsauslämpötila on kuitenkin tavallista taontalämpötilaa huomattavasti korkeampi, tyypillisesti 50–90 prosenttia kappaleiden sulamislämpötilasta.
Kitkahitsaus
Kitkahitsausta käytetään perinteisesti esim. akselien ja tankojen liittämiseen. Tarvittava lämpö saadaan aikaan puristamalla liitospintoja vastakkain ja pyörittämällä niitä toisiinsa nähden. Pehmeäksi kuumenneet liitospinnat hitsautuvat yhteen, kun ne puristetaan voimakkaasti vastakkain. Kitkahitsaus on kiinteän tilan hitsausta, eli liitettävät materiaalit eivät sula hitsauksen aikana.
Vuonna 1994 patentoitiin uusi kitkahitsausprosessi, kitkahitsaus pyörivällä työkalulla tai kitkatappihitsaus. Muut nimet ovat FS-hitsaus tai FSW-hitsaus, ).
thumb|FS-hitsauksen periaate. Hitsattavan materiaalin kuumenemista ja paineistumista työkalun ja vastimen välissä kuvattu väreillä.
Tässä hitsauksessa pyörivä työkalu, jossa on profiloitu kärkiosa, pyörii ja tunkeutuu hitaasti kahden liitettävän kappaleen väliseen railoon. Liitettävien kappaleiden on oltava tiukasti toisiaan vasten, sillä railon paikka ei saa muuttua hitsauksen aikana. Hitsauslämpö syntyy kulutusta kestävän työkalun ja hitsattavien kappaleiden välisestä kitkalämmöstä sekä erityisesti hitsattavien kappaleiden voimakkaassa plastisessa muokkauksessa syntyvästä muodonmuutoslämmöstä. Kappaleet pehmenevät, mutta eivät sula. Liittyminen tapahtuu kiinteän tilan diffuusion vaikutuksesta työkalun ja vastimen välisessä, paineen ja lämpötilan alaisessa materiaalissa (kuva). Liitos jäähtyy työkalun takana ja muodostaa hitsin.
Etuina mainitaan muun muassa seuraavia asioita: ei lisäainetta eikä suojakaasua, helppo railonvalmistus, monipuoliset liitosten toteutusmahdollisuudet, olemattomat vetelyt (hitsausmuodonmuutokset), erinomaiset liitosten ominaisuudet, hyvä mittatarkkuus, työympäristöystävällisyys, toistettavuus ja soveltuvuus sarjatuotantoon.
Kitkahitsaus soveltuu erityisesti pehmeiden materiaalien kuten alumiinin ja kuparin hitsaukseen. Eniten sitä sovelletaan alumiinin hitsaukseen, esimerkiksi pursotteiden liittämiseen toisiinsa suurempien paneelien valmistuksessa. Muita hitsattuja alumiinituotteita ovat kotelot, vanteet, säiliöt ja rungot.
Tyypillinen yhdellä palolla hitsattava aineenpaksuus on noin 2–20 millimetriä. Paksumpia levyjä voidaan hitsata kahdella palolla, palko kummallekin puolelle. Ohuimmat menetelmällä hitsatut aineenpaksuudet ovat olleet 0,3 mm ja paksuimmat yhdellä palolla hitsatut aineenpaksuudet 50 mm.
Räjähdyshitsaus
Räjähdyshitsauksessa liitetään levyjä toisiinsa räjähdyksen aiheuttaman paineen avulla. Räjähdyshitsauksen avulla voidaan valmistaa myös eripariliitoksia, kuten teräs-alumiini.
Ultraäänihitsaus
Ultraäänihitsauksessa hyödynnetään pituussuuntaisia, ultraäänialueella värähteleviä aaltoja, joiden avulla energia siirretään hitsiin. Ultraääni tuotetaan pietsosähköilmiöön perustuvalla PZT-värähtelijällä, johon johdetaan korkeataajuista sähköä taajuusmuuttajasta. Syntynyt mekaaninen värähtely aiheuttaa hitsauspintojen nopean kuumenemisen. Sen ja kappaleisiin kohdistetun puristusvoiman johdosta kappaleiden liitospintojen materiaali sulaa ja saavutetaan yhtenäinen hitsi, jolla on usein sama lujuus kuin perusmateriaalilla. Ultraäänihitsausta voidaan käyttää muovien, keraamien ja metallien hitsaukseen. Menetelmä soveltuu myös eri sulamislämpötilan omaavien metallien liittämiseen. Tyypilliset sovellukset ovat sähkö- ja elektroniikkateollisuuden komponentit.
Muovien ultraäänihitsaus soveltuu parhaiten termoplastisille muovilaaduille. Tyypillisimpiä ultraäänihitsauksen käyttäjiä ovat elektroniikka-, auto- ja pakkausteollisuus sekä leikkikaluvalmistajat.
Muovihitsaus
Tyypillisimpiä hitsattavia muoveja ovat polyeteeni (PE), polypropeeni (PP). Muovia hitsattaessa kappaleet (ja mahdollinen täyteaine) lämmitetään ensin tiettyyn, muovityypille ominaiseen hitsauslämpöön. Hitsautuminen tapahtuu materiaalin jäähtyessä hitsauspaineen alaisena.
Puskuhitsaus
Puskuhitsauksessa kaksi muovikappaletta (tyypillisesti putkea) hitsataan yhteen kuumentamalla ensin puhdistettuja putken päitä kuumaa levyä vasten ja painamalla ne välittömästi yhteen. Hitsauspaine pidetään yllä tavallisesti hydraulisesti. Puskuhitsausta käytetään esim. pitkien vesijohtoputkien liittämiseen osista työmaalla. Puskuhitsattavat putket voivat olla melko paksujakin (esim. 800 mm), jolloin hitsaukseen käytettävät paineet ja puristusajat ovat vastaavasti pitkiä.
Kuumailmahitsaus
Kuumailmahitsauksessa muovikappaleita kiinnitetään yhteen kuumentamalla niitä kuumalla ilmalla ja syöttämällä kuumennettuun kohtaan täyteainelankaa. Kuumailmahitsausta käytetään esim. kaukolämpöputkien ulkokuorien (tyypillisesti polyeteeniä) korjaus- ja liitostöissä.
Ekstruuderihitsaus
Ekstruuderihitsauksessa muovikappaleita kiinnitetään yhteen kuten kuumailmahitsauksessa, mutta hitsauslangan sijaan täyteaine on ekstruuderilaitteen muodostamaa täyteainemassaa. Ekstruuderit tekevät täyteainemassan tavallisesti hitsauslangasta, joskus myös muovigranulaatista. Ekstruuderilla saadaan aikaan paksumpaa hitsaussaumaa kuin kuumailmahitsauksella.
Hybridihitsaus
Hybridihitsauksella ymmärretään kahden tai useamman hitsausprosessin yhdistämistä samaan prosessiin.
Hitsauksen automatisointi
pienoiskuva|250px|Hitsausrobotti
CNC-hitsaus ja hitsausrobotti
CNC (, Tietokoneistettu numeerinen ohjaus)-ohjattu hitsaus.
Robotteja on kahta lajia: nivelvarsi- ja portaalityyppisiä. Nivelvarsirobotti muistuttaa usein ihmiskäsivartta ja sen päähän on liitetty varsinainen hitsausväline. Hitsausroboteilla suoritetaan usein MIG/MAG-, piste- tai laserhitsausta. Hitsausrobotteja käytetään muun muassa autoteollisuudessa autonkorin piste- ja laserhitsauksessa.
Nykyisin hitsauksen automatisoinnin kehittäminen on tärkein tekijä tuottavuuden parantamisessa. Automatisoinnin kannalta tärkeimpiä ovat hitsauksen toistettavuus ja tasainen laatu. Tekijöiden taustalla on monia parametrejä, jotka on sovitettava kulloiseenkin hitsaustapahtumaan.
Työturvallisuus
Hitsaajalla on useita terveysriskejä. Hitsatessa käsitellään kuumia kappaleita, jotka voivat aiheuttaa vakaviakin palovammoja. Niiltä voidaan välttyä noudattamalla huolellisuutta, sekä käyttämällä nahkakäsineitä ja muita suojavaatteita. Hitsauspaikalla lentää usein kipinöitä, joilta on syytä suojautua niin mukavuuden kuin turvallisuudenkin vuoksi. Korvaan tai silmään päässyt kipinä voi pahimmillaan aiheuttaa näön tai kuulon menetyksen. Valokaari synnyttää kirkkaan valon ja lähettää UV-säteilyä. Näistä syistä hitsaajan varusteisiin kuuluvat maski, jossa on tummennettu lasi ja ihoa UV-säteilyltä suojaavat vaatteet. Vaatteiden on oltava heikosti syttyvää, sulamatonta materiaalia, mikä sulkee useimmat tekokuidut pois. Vaatteiden on suojattava myös UV-säteilyltä. Erilaiset hyvin lämpöä johtavat korut tai kellot voivat aiheuttaa palovammoja kuumetesaan jouduttuaan kosketuksiin hitsausroiskeiden tai hitsisauman kanssa.
Hitsatessa käytetään usein sähköä, mikä aiheuttaa työturvallisuusriskin. Suuret virrat aiheuttavat myös voimakkaita magneettikenttiä, mitä on epäilty syyksi siihen, että hitsareilla ja muilla työssään magneettikentille altistuvilla on tavallista suurempi riski sairastua ALS-tautiin.
Vialliset hitsauslaiteet ovat myös vaaratekijä. Suomessa on tapahtunut useita kuolemantapauksia, joissa viottuneissa tai väärissä olosuhteissa käytetyissä hitsauskojeissa on muodostunut vaarallinen jännite elektrodien välille. Erityisesti ESABin Bantam - tunnettu myös ns. lepakkomuuntajana (Bantam - Batman) on surullisenkuuluisa vaurioitumaan siten, että verkkojännite voi päästä hitsauselektrodiin. Myös vuotava kaasu tai kaasupullon pettäminen voi aiheuttaa vakavan onnettomuuden.
Hitsaustyöt ovat tulitöitä, joita varten tarvitaan tulityölupa, jos niitä ei suoriteta asianmukaisella tulityöpaikalla.
Fanny Talvio
Talvio kävi kansakoulun ja työskenteli sitten Rauman puhelin- ja telefoonilaitoksen palveluksessa puhelujen välittäjänä. Hän oli mukana Rauman Luterilaisen Evankeliumiyhdistyksen toiminnassa ja julkaisi 1953 uskonnollissävyisen romaanin Armon kevät.
Vain muutaman dollarin tähden
Vain muutaman dollarin tähden on Sergio Leonen ohjaama vuonna 1965 ilmestynyt spagettiwestern. Se on niin sanotun dollaritrilogian toinen osa ja jatkaa tunnelmaltaan samaa linjaa, jonka Kourallinen dollareita aloitti.
Musiikin elokuvaan on säveltänyt Ennio Morricone. Elokuvan pääosaa – Nimetöntä miestä – esittää koko trilogiassa Clint Eastwood. Toisena päänäyttelijänä, everstinä, on Lee Van Cleef. Hän esiintyy myös trilogian päätösosassa Hyvät, pahat ja rumat.
Juoni
Elokuva kertoo kahdesta palkkionmetsästäjästä, jotka ampuvat roistoja saadakseen heistä palkkiorahat. Elokuvan alussa he eivät tunne toisiaan ja katsojille esitellään ensin eversti Douglas Mortimer (Lee Van Cleef) yhden roiston kimpussa ja sitten ”Nimetön mies” eli ”Monco” (Clint Eastwood), joka harhauttaa ja listii saluunassa pokeripöydässä Red ”Baby” Cavanaughin joukkioineen.
Samaan aikaan toisaalla roistokopla vapauttaa vankilasta pomonsa Indion (Gian Maria Volontè). Hänestä maksettava palkkio elävänä tai kuolleena nousee 10 000 dollariin, ja sekä Monco että eversti Mortimer kiinnostuvat isosta palkkiosta tietämättä kuitenkaan vielä toisistaan. Indion kopla päättää seuraavaksi ryöstää El Pason pankin, koska he saavat tietää, että pankin rahat ovat epätavallisessa paikassa.
Indion porukka tuntee Mortimerin, joten Monco ja Mortimer sopivat, että Monco soluttautuu koplaan. Seuraavana aamuna Monco ja koplan jäsenet lähtevät ryöstämään Santa Cruzin pankkia hämätäkseen El Pason pyssymiehet kaupungistaan Santa Cruziin. Monco tappaakin matkalla porukan kolme roistoa. Sen jälkeen hän pakottaa Santa Cruzin sähköttäjän lähettämään El Pasoon väärän viestin kaupungissa muka juuri tapahtuneesta pankkiryöstöstä.
El Pason pyssymiehet lähtevät Santa Cruziin, ja se mahdollistaa helpon keikan Indion porukalle, joka lähtee El Pasoon. Monco ratsastaa myös heti sähköttäjän sidottuaan El Pasoon seuraamaan tilannetta sivusta, kuten Mortimerkin siellä tekee.
Indion kopla tulee ja räjäyttää El Pason pankin takaseinään aukon ja ratsastaa saaliin kanssa pois. Mortimer ja Monco käyvät toteamassa tilanteen pankin takana ja sopivat, että Monco ehdottaa Indiolle porukan pakenemista pohjoiseen Rio Grandea pitkin. Mortimer ampuu Moncon kaulaan naarmun Indion hämäämiseksi.
Monco saavuttaa koplan autiomaassa ja kertoo muiden toveriensa kuolleen, kun heidät saarrettiin. Indio tarkastaa Moncon kaulan verijäljet ja uskoo tarinan. Indio aikoo paeta pohjoiseen ja Monco ehdottaa Indiolle pakoa etelään päin. Indio päättääkin jatkaa pakoa itään El Pasosta poispäin eli mennä Aqua Calienten kaupunkiin. Mortimer aavistaa oikein roistokoplan pakopaikan ja löytyy syömästä samasta tavernasta, johon Indion porukka kerääntyy. Wild tunnistaa piippumiehen ja haastaa heti Mortimerin kaksintaisteluun. Mortimer ampuu Wildin tavernassa. Mortimer pelastaa nahkansa kertomalla Indiolle, että hän saa El Pason kassakaapin auki räjäyttämättä ja hävittämättä yhtään rahoista, ja sen hän tekeekin sovitusta 5 000 dollarin palkkiosta.
Saalisrahat viedään arkussa ruokavarastoon lukkojen taakse. Monco hiipii yöllä varastamaan rahoja kiipeämällä purkamansa tiilikaton raosta varastoon. Sisällä onkin jo Mortimer, joka on avannut lukitun arkun ja siirtänyt rahat satulalaukkuun, jonka hän antaa Moncolle. Mortimer maalaa rikotun aukiporatun lukon ehjän näköiseksi ja poistuu myös. Molemmat paljastuvat, kun he kiipeävät katolta alas. Monco heittää heti rahalaukun puun oksalle ennen alas kipuamistaan. Monco ja Mortimer joutuvat roistojen käsittelyssä sakinhivutukseen, mutta nämä eivät kuitenkaan arvaa heidän jo varastaneen roistojen rahat eikä vain yrittäneen sitä. Indio käy tarkastamassa raha-arkun ja sen lukon mutta ei avaa tyhjää arkkua.
Indio paljastaa koplalleen Moncon ja Mortimerin olevan palkkionmetsästäjiä ja yllyttää miehiään heidän kimppuunsa. Hänen tarkoituksenaan on, että porukka pienenee ja jäljelle jäävien osuus saaliista kasvaa. Groggy hoksaa tämän suunnitelman ja vaatii nähdä saaliin. Rahojen sijasta lukitussa arkussa on palkkioilmoituskuulutus Indiosta. Roistot etsivät rahoja turhaan. Samaan aikaan Monco ja Mortimer ampuvat kaupungilla muut viisi roistoa. Groggy antaa aseen ja panoksia Indiolle ja pakenee. Mortimer ampuu Groggyä.
Indio ampuu Mortimerilta aseen kädestä ja käynnistää soimaan taskukellon, jossa on Mortimerin sisaren kuva. Selviää, että Mortimer on kostamassa Indiolle sisarensa ja tämän miehen kuolemia. Monco pelastaa aseettoman Mortimerin ja tuo oman aseensa hänelle, jolloin kaksintaistelusta tulee tasaisempi. Mortimer ampuu Indion ja ottaa ruumiin kädestä sisarensa kuvan. Mortimer lupaa kaikki palkkiot roistoista ja pankin rahoista Moncolle ja ratsastaa kohti taivaanrantaa. Monco keräilee roistojen ruumiita ja laskee palkkiorahojaan. Yksi puuttuu eli Groggy, joka on elossa ja hiipii ampumaan Moncoa, mutta Monco on nopeampi ja Groggy lastataan hevoskärryille samaan roistokasaan. Nyt palkkiosumma täsmää 27 000 dollaria. Monco lähtee kaupungista kärryineen ja poimii vielä puusta mukaansa satulalaukun eli pankista varastetut puoli miljoonaa dollaria.
Tuotanto
Leone epäili alkuun Lee van Cleefin kykyjä, mutta valinta osoittautui niin hyväksi, että hänet valittiin myös trilogian päätösosaan Hyvät, pahat ja rumat.
Arvioita
Video-oppaassa vuodelta 1994 Vain muutaman dollarin tähden saa neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever antaa elokuvalle kaksi ja puoli tähteä neljästä.
Kriitikko Arto Pajukallion mukaan Leone saa taitavalla ilmaisullaan vaiteliaista lännenmiehistä suorastaan eksistentialistisen salaperäisiä sotilaita.
Alex (täsmennyssivu)
Alex voi tarkoittaa seuraavia asioita:
Elizabeth Banks
Elizabeth Banks (oik. Elizabeth Mitchell, s. 10. helmikuuta 1974 Pittsfield, Massachusetts, Yhdysvallat) on yhdysvaltalainen näyttelijä ja elokuvaohjaaja. Hänet tunnetaan muun muassa Effie Trinketin roolistaan Nälkäpeli-elokuvasarjassa. Hän on myös näytellyt Betty Brantia Hämähäkkimies-trilogiassa. Banks on ohjannut elokuvat Pitch Perfect 2, Charlien enkelit  ja Cocaine Bear.
Mystikal
Mystikal (Michael Lawrence Tyler, 22. syyskuuta 1970) on yhdysvaltalainen rap-artisti ja näyttelijä New Orleansista. Hän aloitti räppäämisen vuonna 1987 ja onkin uransa aikana työskennellyt mm. Master P:n, Snoop Doggin, Ludacriksen, Busta Rhymesin ja Lil Waynen kanssa.
Ongelmia lain kanssa
Mystikalilla on ollut ongelmissa lain kanssa. Kesäkuun 6. päivä 2003 Tyler tunnusti louisianalaisessa oikeussalissa syyllisyytensä väkivaltaiseen seksuaaliseen hyväksikäyttöön ja kiristykseen. Hänet tuomittiin 15. tammikuuta 2004 vankilaan kuudeksi vuodeksi. Tyler onnistui välttämään elinkautisen vankeusrangaistuksen ns. plea bargainin avulla.
Kärsiessään Louisianan osavaltion vankilassa rangaistustaan, Tyleriä vastaan nostettiin syytteet veronkiertorikoksista vuosilta 1998 ja 1999. Liittovaltion oikeus tuomitsi hänet vuodeksi vankilaan, mutta Tyler sai suorittaa vuoden vankeusrangaistuksensa samanaikaisesti kuin rangaistukset seksuaalisesta hyväksikäytöstä sekä kiristyksestä, eikä uusi tuomio näin ollen lykännyt hänen vapautumistaan. Tyler vapautui vankilasta 14. tammikuuta 2010 ja on siitä lähtien asunut rekisteröitynä seksuaalirikollisena Prairievillessa, Louisianassa.
Vuonna 2017 uutisoitiin Tylerin olevan syytettynä raiskauksesta. Raiskauksen kerrotaan tapahtuneen 22. lokakuuta vuonna 2016 Legends of Southern Hip-Hop -kiertueen aikana.
Alfonso XII
Alfonso XII (28. marraskuuta 1857 – 25. marraskuuta 1885) oli Espanjan kuningas, joka hallitsi vuosina 1874–1885.
Elämä
Alfonso XII oli Espanjan kuningatar Isabella II:n poika. Kun Isabella syöstiin vallasta vuonna 1868, Alfonso seurasi äitiään maanpakoon ja sai koulutuksensa Wienissä ja Englannin Sandhurstissa. 25. kesäkuuta 1870 Alfonson äiti luopui kruunusta. Neljä vuotta myöhemmin, 29. joulukuuta 1874, Alfonso julistettiin Espanjan kuninkaaksi. Muutama päivä sen jälkeen, kun Antonio Cánovas del Castillo otti vallan pääministerinä, uusi kuningas palasi maahan.
Vuonna 1876 syntyi suuri kampanja karlisteja vastaan, johon kuningas osallistui, johti Don Carlosin tappioon. Viimeisten joukkojensa antauduttua helmikuussa 1876 Don Carlos joutui pakenemaan Ranskaan. Uuden perustuslain laatimisesta sovittiin vuonna 1876. Tammikuussa 1878 Alfonso meni naimisiin María de las Mercedes de Orleansin kanssa. Valitettavasti María kuoli kuusi kuukautta myöhemmin. Seuraavana vuonna kuningas meni naimisiin Itävallan arkkiherttua Kaarle Ferdinandin tyttären Maria Kristiinan kanssa. Pari sai viisi lasta.
Alfonson lyhyt hallituskausi loi perustan Espanjan lopulliselle sosioekonomiselle toipumiselle. Vaikka Alfonso XII oli poliittisesti kokematon, hän osoitti hyvää arvostelukykyä. Alfonso nautti kansan suosiota, ja hänen varhainen kuolemansa 25. marraskuuta 1885 tuberkuloosiin oli suuri pettymys niille, jotka odottivat perustuslaillista monarkiaa Espanjassa. Hänet on haudattu Madridin El Escorialiin.
Aiheesta muualla
आल्फोन्सो तेरावा, स्पेन
Pjotr Jermakov
Pjotr Jermakov (1884-1953) oli venäläinen, Jekaterinburgissa koko ikänsä elänyt kommunistipuolueen virkailija ja komissaari, joka otti osaa entisen tsaari Nikolai II:n ja tämän perheen murhaan 17. heinäkuuta 1918. Länsimaissa vallinnut käsitys murhan ja ruumiiden hävittämisen yksityiskohdista nojasi vuosikymmenten ajan hänen kertomukseensa.
Nikolai II:n murha
Tsaarin murhan suorittivat bolševikkien salaisen poliisin eli Tšekan osasto, johon kuului Jermakovin lisäksi kaksi venäläistä, kapteeni Jakov Jurovski sekä kymmenen miestä, joista kuusi oli bulgarialaisia ja unkarilaisia sotavankeja. Vankien tehtävänä oli hävittää ruumiit. On mahdollista, että vangit tekivät tämän hätäisesti, koska heidät oli pakotettu tähän. Ei tiedetä, mitä vangeille tapahtui murhien jälkeen.
Todellisuudessa ruumiit vietiin hylätylle kultakaivokselle, mutta niitä ei paloiteltu kirveellä, ei myöskään poltettu eikä käytetty rikkihappoa niiden tuhoamiseen. Ainoastaan vaatteet poltettiin. Ruumiit heitettiin osittain veden täyttämämään kaivosonkaloon. Kaivosta yritettiin saada räjäyttämällä sortumaan, siinä kuitenkaan onnistumatta. Tämän jälkeen alastomat ruumiit päätettiin nostaa ylös köysien avulla ja viedä ne syville rautakaivoksille Moskovan valtatien varteen. Ne oli määrä upottaa veden täyttämiin syviin kaivoskuiluihin käyttämällä kiviä painoina. Auton kuitenkin upottua matkalla mutaiseen metsätiehen päätettiin ruumiit haudata siihen. Tämä hätäisesti tehty päätös osoittautui kuitenkin toimivaksi, sillä valkoiset eivät koskaan löytäneet hautaa.
Murhiin osallistunut kapteeni Jurovski kuoli sairauteen ennen toista maailmansotaa; hän kuitenkin jätti pojalleen suuren määrän papereita työuransa ajalta, joiden joukossa oli hiilipaperikopiot tsaariperheen teloitusta ja ruumiiden hävittämistä koskevasta, Trotskille osoitetusta salaisesta muistiosta. Tämän asiakirjan sai ensin haltuunsa tsaariperheen jäännökset löytänyt elokuvaohjaaja Geli Rjabov, joka luovutti ne lopulta aikakautensa johtaville Romanov -tutkijoille, amerikkalaisille Suzanne ja Robert K. Massielle.
Muistio paljasti vääjäämättä, että ruumiiden pääkallot olivat jääneet ehjiksi ja että jäännökset oli haudattu kaksi kertaa: ensin kaivoskuiluun ja sitten soistuneeseen kohtaan metsässä, johon kaivoksesta nostettuja jäännöksiä kuljettanut kuorma-auto oli juuttunut. Täälläkään ruumiita ei ollut poltettu, mutta ne valeltiin rikkihapolla tunnistamisen estämiseksi.
Hauta avattiin virallisesti 1991, ja sieltä löydettiin perheen jäännökset. Kaksi ruumista puuttui haudasta, mutta ne löytyivät 2007 toisesta hautapaikasta lähistöltä.
Kuolema
Jermakovin sanottiin olleen kuolemaisillaan kurkkusyöpään Halliburtonin vierailun aikana, mutta hänen kuntonsa parani sotavuosina. Jermakov kuoli lopulta kotonaan vuonna 1953.
Prešerenin aukio
thumb|300px|Prešerenin aukio. Prešerenin aukio on Slovenian pääkaupungin Ljubljanan pääaukio. Aukio on nimetty Slovenian kansallisrunoilijan France Prešerenin mukaan. Siellä sijaitsee myös kansalliskirjailijan patsas. Aukion pohjoisosaa reunustaa barokkia edustava Fransiskaanikirkko.
Aukion läheisyydessä sijaitsee myös Tromostovje, kaupungin kuuluisin silta.
Pohjois-Kaukasuksen rintama
Pohjois-Kaukasuksen rintama oli puna-armeijan toisen maailmansodan rintama, joka muodostettiin ensimmäisen kerran 20. toukokuuta 1942 Krimin rintaman joukoista ja sai lisäjoukkoja lakkautetusta Etelän rintamasta 28. heinäkuuta 1942. 3. syyskuuta se uudelleenjärjestettiin Mustanmeren joukko-osastoksi ja asetettiin Transkaukasuksen rintaman alaisuuteen. Rintama muodostettiin uudelleen 24. tammikuuta 1943 Transkaukasuksen rintaman pohjoisen ryhmän joukoista. 20. marraskuuta 1943 siitä tehtiin erityinen rannikkoarmeija ja se nimettiin reservijoukoksi.
Saksalaisten aloitettua vuoden 1942 kesäoffensiivin armeijaryhmä A:lla kohti Kaukasian öljykenttiä se sai vastaansa ensin Pohjois-Kaukasuksen rintaman ja syyskuusta 1942 Transkaukasuksen rintaman. Neuvostoliiton myöhempi johtaja Leonid Brežnev palveli Pohjois-Kaukasuksen rintamassa poliittisena upseerina.
Massive
MASSIVE on tietokoneanimaatio- ja tekoälyohjelmisto, jota käytetään suurten agenttijoukkoefektien luomiseen elokuvia ja televisiota varten. Sitä on käytetty muun muassa Tarussa sormusten herrasta.